# Eiropas Savienības C 214A/2016

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 214A |
| | |
| Izdevums latviešu valodā | Informācija un paziņojumi | 59. sējums2016. gada 15. jūnijs |

ISSN 1977-0952

Eiropas Savienības

Oficiālais Vēstnesis

C 214A

Izdevums latviešu valodā

Informācija un paziņojumi

59. sējums2016. gada 15. jūnijs

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2016/C 214A/01 | Informātikas ģenerāldirektorāts — Sludinājums par vakanto direktora amata vietu direktorātā Digitālās darbības risinājumi (DIGIT.B) (AD 14) Briselē — (Civildienesta noteikumu 29. panta 2. punkts) — COM/2016/10368 | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2016/C 214A/01

Informātikas ģenerāldirektorāts — Sludinājums par vakanto direktora amata vietu direktorātā Digitālās darbības risinājumi (DIGIT.B) (AD 14) Briselē — (Civildienesta noteikumu 29. panta 2. punkts) — COM/2016/10368

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 15.6.2016 | LV | Eiropas Savienības Oficiālais Vēstnesis | CA 214/1 |
| --- | --- | --- | --- |

15.6.2016

LV

Eiropas Savienības Oficiālais Vēstnesis

CA 214/1

---

Informātikas ģenerāldirektorāts

Sludinājums par vakanto direktora amata vietu direktorātā “Digitālās darbības risinājumi” (DIGIT.B) (AD 14) Briselē

(Civildienesta noteikumu 29. panta 2. punkts)

COM/2016/10368

(2016/C 214 A/01)

Par mums

Eiropas Komisijas Informātikas ģenerāldirektorāts (DIGIT ĢD) (http://ec.europa.eu/dgs/informatics/index_en.htm) ir atbildīgs par informācijas un telekomunikācijas tehnoloģiju pārvaldību un koordinēšanu Komisijas dienestu vajadzībām un jo īpaši par mūsdienīgu un dinamisku informācijas tehnoloģiju redzējuma un tādas stratēģijas noteikšanu, kas pilnībā atbilst Komisijas vispārējām prioritātēm, cieši sadarbojoties ar IT pārvaldības struktūrām.

DIGIT ĢD B direktorāts “Digitālās darbības risinājumi” ir atbildīgs par korporatīvo informācijas sistēmu izstrādi un uzturēšanu dažādiem Komisijas ģenerāldirektorātiem, atbalstot iekšējo pārvaldi un ES politiku tādās jomās kā cilvēkresursi; iekšējā lēmumu pieņemšana; dokumentu pārvaldība; finanšu pārvaldība un plānošana; aktīvu pārvaldība; revīzija; e-iepirkums; iekšējais tirgus; pētniecība un līdzdalības demokrātija.

Turklāt B direktorāts būs priekšplānā, īstenojot Eiropas Komisijas tā dēvēto “Sinerģijas un efektivitātes pārskatu (SER)”, kura mērķis ir apzināt, kur organizatorisko efektivitāti varētu uzlabot, tostarp attiecībā uz organizatorisko struktūru un darbinieku sadalījumu. Īstenojot digitālās pārveides projektus, DIGIT ĢD sniegs ieguldījumu Eiropas Komisijas modernizēšanā.

B direktorāts pārvalda arī Eiropas valstu pārvaldes iestāžu sadarbspējas risinājumu programmu (ISA) (http://ec.europa.eu/isa/), kas veicina efektīvu pārrobežu un starpnozaru informācijas apmaiņu starp dalībvalstu pārvaldes iestādēm. Programma ISA veicina Komisijas e-pārvaldes darbības, kuru mērķis ir efektivitāte, izmantojot jaunus, inovatīvus un efektīvākus digitālos pakalpojumus saskaņā ar digitālo vienoto tirgu.

Visbeidzot, pamatojoties uz iepriekšminēto, B direktorāts sadarbībā ar Komisijas dienestiem, dalībvalstu pārvaldes iestādēm un dažādām ieinteresētajām personām nodrošina augstas kvalitātes korporatīvās informācijas sistēmas, kopīgas sistēmas un sadarbspējīgus, atkallietojamus komponentus, kas ļauj sekmīgi īstenot e-Komisijas iniciatīvu un ES politiku.

Piedāvātais amats

DIGIT ģenerāldirektorātā direktora uzdevums ir nodrošināt vispārēju stratēģisku orientāciju un B direktorāta vadību; viņam ir īpaši pienākumi attiecībā uz korporatīvajām kritiskajām informācijas sistēmām saskaņā ar ģenerāldirektorāta pamatuzdevumu satvaru un ikgadējo darba programmu.

Direktors ir Komisijas IT valdes loceklis.

Direktors ir Eiropas publiskās pārvaldes iestāžu Sadarbspējas koordinēšanas komitejas vadītājs, un viņš vada sadarbspējas politikas izstrādi, komunikāciju un īstenošanu sadarbībā ar dalībvalstu pārvaldes iestādēm.

Direktors pārstāv ģenerāldirektoru ārējos un iekšējos pasākumos, kas saistīti ar direktorātu.

Direktorātā ir sešas nodaļas, kas atrodas Briselē, taču dažās no tām darbinieki ir gan Briselē, gan Luksemburgā:

| 1. | B1. nodaļa – Arhitektūra, konsultācijas, inovācijas un attiecību pārvaldība |
| --- | --- |

1.

B1. nodaļa – Arhitektūra, konsultācijas, inovācijas un attiecību pārvaldība

| 2. | B2. nodaļa – Korporatīvās zināšanas un lēmumu pieņemšanas risinājumi |
| --- | --- |

2.

B2. nodaļa – Korporatīvās zināšanas un lēmumu pieņemšanas risinājumi

| 3. | B3. nodaļa – Korporatīvie cilvēkresursu risinājumi |
| --- | --- |

3.

B3. nodaļa – Korporatīvie cilvēkresursu risinājumi

| 4. | B4. nodaļa – Korporatīvie iepirkumu un politikas risinājumi |
| --- | --- |

4.

B4. nodaļa – Korporatīvie iepirkumu un politikas risinājumi

| 5. | B5. nodaļa – Korporatīvie piešķīrumu pārvaldības risinājumi |
| --- | --- |

5.

B5. nodaļa – Korporatīvie piešķīrumu pārvaldības risinājumi

| 6. | B6. nodaļa – Eiropas valstu pārvaldes iestāžu sadarbspējas risinājumi (ISA) |
| --- | --- |

6.

B6. nodaļa – Eiropas valstu pārvaldes iestāžu sadarbspējas risinājumi (ISA)

Direktora darba vieta ir Briselē, un viņš ir tieši pakļauts ģenerāldirektoram.

Direktors ir atbildīgs aptuveni par 150 štata darbiniekiem un apmēram 450 ārējo pakalpojumu sniedzējiem, un viņš pārvalda budžetu aptuveni EUR 105 miljonu apmērā.

Mēs meklējam

Šim darbam vajadzīgas:

| — | vadības prasmes un harisma, kas nepieciešama, lai vadītu un motivētu lielu, pastāvīgi mainošos komandu, kurā strādā ļoti kompetenti IT un pārvaldes speciālisti; teicamas vadības prasmes un spēja vadīt uz pakalpojumiem orientētu organizāciju daudzkultūru vidē. Pierādītas spējas un pieredze, lai izprastu problēmas, ar kurām saskaras lielas organizācijas, izstrādājot, pilnveidojot un attīstot korporatīvas informācijas sistēmas atbilstoši darbības vajadzībām, |
| --- | --- |

—

vadības prasmes un harisma, kas nepieciešama, lai vadītu un motivētu lielu, pastāvīgi mainošos komandu, kurā strādā ļoti kompetenti IT un pārvaldes speciālisti; teicamas vadības prasmes un spēja vadīt uz pakalpojumiem orientētu organizāciju daudzkultūru vidē. Pierādītas spējas un pieredze, lai izprastu problēmas, ar kurām saskaras lielas organizācijas, izstrādājot, pilnveidojot un attīstot korporatīvas informācijas sistēmas atbilstoši darbības vajadzībām,

| — | pierādīta pieredze efektīvi plānot un pārvaldīt cilvēkresursus (lielas komandas) un budžetu, |
| --- | --- |

—

pierādīta pieredze efektīvi plānot un pārvaldīt cilvēkresursus (lielas komandas) un budžetu,

| — | labas saskarsmes un attiecību veidošanas prasmes, |
| --- | --- |

—

labas saskarsmes un attiecību veidošanas prasmes,

| — | spēja izveidot un saglabāt ļoti labas attiecības ar citiem Komisijas dienestiem, citām iestādēm, citām Eiropas struktūrām un valstu pārvaldes iestādēm; formulēt un sadarbībā ar dalībvalstu pārvaldes iestādēm uzraudzīt sadarbspējas stratēģijas pārrobežu un starpnozaru digitālajiem pakalpojumiem, |
| --- | --- |

—

spēja izveidot un saglabāt ļoti labas attiecības ar citiem Komisijas dienestiem, citām iestādēm, citām Eiropas struktūrām un valstu pārvaldes iestādēm; formulēt un sadarbībā ar dalībvalstu pārvaldes iestādēm uzraudzīt sadarbspējas stratēģijas pārrobežu un starpnozaru digitālajiem pakalpojumiem,

| — | spēja izveidot un uzturēt partnerattiecības ar Komisijas augstāko vadību, kas ir būtiskas, lai izpētītu IT potenciālu iestādes modernizēšanas nolūkā, |
| --- | --- |

—

spēja izveidot un uzturēt partnerattiecības ar Komisijas augstāko vadību, kas ir būtiskas, lai izpētītu IT potenciālu iestādes modernizēšanas nolūkā,

| — | pierādītas zināšanas un praktiska pieredze lielu projektu pārvaldības jomā, tostarp arhitektūra, plānošana, projektu vadība un rezultātu kvalitātes kontrole, |
| --- | --- |

—

pierādītas zināšanas un praktiska pieredze lielu projektu pārvaldības jomā, tostarp arhitektūra, plānošana, projektu vadība un rezultātu kvalitātes kontrole,

| — | spēja izstrādāt stratēģiju tādu informācijas sistēmu attīstībai un pakalpojumu sniegšanai Komisijā, kurā ņemtas vērā vajadzības, resursi un ierobežojumi, un sniegt konsultācijas citiem ģenerāldirektorātiem par to IT stratēģiju, jo īpaši attiecībā uz to informācijas sistēmu portfeli, |
| --- | --- |

—

spēja izstrādāt stratēģiju tādu informācijas sistēmu attīstībai un pakalpojumu sniegšanai Komisijā, kurā ņemtas vērā vajadzības, resursi un ierobežojumi, un sniegt konsultācijas citiem ģenerāldirektorātiem par to IT stratēģiju, jo īpaši attiecībā uz to informācijas sistēmu portfeli,

| — | teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos rīcības priekšlikumos, |
| --- | --- |

—

teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos rīcības priekšlikumos,

| — | Komisijas galveno darba valodu labas zināšanas ir būtiskas, lai spētu efektīvi un brīvi sazināties un sadarboties ar ieinteresētajām personām. |
| --- | --- |

—

Komisijas galveno darba valodu labas zināšanas ir būtiskas, lai spētu efektīvi un brīvi sazināties un sadarboties ar ieinteresētajām personām.

Atbilstības kritēriji

Kandidātus atlases posmam izvēlēsies pēc turpmāk minētajiem formālajiem kritērijiem, kam jābūt izpildītiem līdz pieteikšanās termiņam.

Valstspiederība: kandidātam jābūt Eiropas Savienības dalībvalsts pilsonim.

Akadēmiskais grāds vai diploms: kandidātam jābūt:

| i) | izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk; |
| --- | --- |

i)

izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk;

| ii) | vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas pieprasīta turpmāk). |
| --- | --- |

ii)

vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas pieprasīta turpmāk).

Darba pieredze: kandidātam jābūt vismaz 15 gadus ilgai pēcdiploma darba pieredzei līmenī, kas atbilst iepriekšminētajai kvalifikācijai.

Pieredze vadītāja amatā: jābūt vismaz piecus gadus ilgai darba pieredzei augsta līmeņa vadošā amatā (1) ar šo vakanci tieši saistītā jomā.

Valodas: ļoti labas Eiropas Savienības vienas oficiālās valodas (2) zināšanas un pietiekamas Eiropas Savienības otras oficiālās valodas zināšanas. To, vai kandidāts atbilst prasībai par otras ES oficiālās valodas zināšanām pietiekamā līmenī, atlases komisija pārbaudīs pārrunu laikā. Daļa no intervijas var notikt šajā citā valodā.

Vecuma ierobežojums: kandidāts nedrīkst būt sasniedzis parasto pensijas vecumu, kas Eiropas Savienības ierēdņiem ir noteikts kā tā mēneša pēdējā diena, kurā ierēdnis sasniedz 66 gadu vecumu (skatīt Civildienesta noteikumu 52. panta a) punktu) (3).

Izvēlētajam kandidātam jābūt derīgai drošības pielaides apliecībai (TOP SECRET) vai jābūt iespējai tādu iegūt no viņa/viņas valsts drošības iestādes.

Personāla drošības pielaides apliecību izsniedz ar administratīvu lēmumu pēc tam, kad pabeigta drošības pārbaude, ko veic personas valsts kompetentā drošības iestāde saskaņā ar piemērojamajiem valsts drošības normatīvajiem aktiem, un ar to apliecina, ka personai var sniegt pieeju klasificētai informācijai līdz konkrētam līmenim. Lūdzam ņemt vērā, ka nepieciešamo procedūru drošības pielaides iegūšanai var uzsākt tikai pēc darba devēja, nevis kandidāta iniciatīvas.

Izraudzītais kandidāts tiks iecelts amatā tikai tad, ja būs iegūta derīga drošības pielaides apliecība.

Neatkarība un interešu konflikta neesības deklarācija

Pirms pienākumu uzņemšanās kandidātiem jāapliecina, ka viņi darbosies neatkarīgi sabiedrības labā un ka viņiem nav interešu, kuras varētu uzskatīt par tādām, kas ietekmē viņu neatkarību.

Iecelšana amatā un nodarbināšanas kārtība

Direktoru izraudzīsies un iecels amatā Eiropas Komisija saskaņā ar Komisijas atlases un darbā pieņemšanas procedūru (skatīt arī pārskatu par politiku attiecībā uz augstākā līmeņa ierēdņiem (4)). Šīs atlases procedūras gaitā kandidāti, kurus Komisijas Padomdevēja komiteja darbā iecelšanas jautājumos uzaicinājusi uz pārrunām, pirms tam piedalīsies pārbaudījumos vērtēšanas centrā, kuru vada neatkarīgi personāla atlases konsultanti.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas ātri, atlases procedūra notiks tikai angļu un/vai franču valodā (5).

Atalgojums un nodarbināšanas kārtība ir noteikti Civildienesta noteikumos Eiropas Savienības AD 14 pakāpes ierēdņiem. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Direktora darba vieta ir Briselē.

Iespēju vienlīdzība

Eiropas Komisija piemēro aktīvu iespēju vienlīdzības politiku, lai vairāk palielinātu sieviešu īpatsvaru vadošajos amatos, un jo īpaši aicina pieteikties sievietes.

Pieteikšanās procedūra

Pirms iesniegt pieteikumu, rūpīgi apsveriet, vai atbilstat visiem noteiktajiem kritērijiem (skatīt iedaļu “Atbilstības kritēriji”), jo īpaši attiecībā uz prasītajiem augstākās izglītības diplomu veidiem un nepieciešamo darba pieredzi, kā arī valodu zināšanām. Ja tiek konstatēta neatbilstība kādam no norādītajiem kritērijiem, kandidāta pieteikums automātiski tiek izslēgts no atlases procedūras.

Ja vēlaties pieteikties, jāreģistrējas internetā tīmekļa vietnē

https://ec.europa.eu/dgs/human-resources/seniormanagementvacancies/

un jāseko tur atrodamajiem norādījumiem par attiecīgajiem procedūras posmiem.

Jums ir jābūt derīgai e-pasta adresei. Tā tiks izmantota reģistrācijas identificēšanai, kā arī lai sazinātos ar jums atlases procedūras dažādajos posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jāveic CV augšupielāde PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmju). Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas ātri, CV un motivācijas vēstulei jābūt rakstītai angļu, franču vai vācu valodā.

Kad reģistrēšanās tiešsaistē ir pabeigta, jūs saņemsiet e-vēstuli ar apstiprinājumu, ka pieteikums ir reģistrēts. E-pastā ir norādīts reģistrācijas numurs, kas būs jūsu atsauces numurs visos jautājumos saistībā ar šo pieteikumu. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai. Lai ziņotu par pieteikuma statusu, Eiropas Komisija ar jums sazināsies tieši.

Ja invaliditātes dēļ nevarat reģistrēties tiešsaistē, savu pieteikumu (CV un motivācijas vēstuli) varat nosūtīt papīra formātā ierakstītā pasta sūtījumā uz šādu adresi: European Commission, Directorate-General for Human Resources and Security, Unit for Senior Management & CCA, SC11 8/62, 1049 Bruxelles/Brussel, Belgique/België, ar skaidru norādi: Vacancy for a Director in DIGIT (COM/2016/10368) ar pasta zīmoga datumu ne vēlāk kā reģistrācijas beigu datums. Visa turpmākā sarakste starp jums un Komisiju notiks vēstuļu veidā. Šajā gadījumā, nosūtot pieteikumu, jums jāpievieno invaliditātes apliecība, ko izsniegusi kompetentā iestāde. Uz atsevišķas lapas norādiet visus īpašos pielāgojumus, kas, pēc jūsu domām, ir vajadzīgi, lai jums būtu vieglāk piedalīties atlases procedūrā.

Ja nepieciešama papildu informācija vai rodas tehniskas problēmas, lūdzam sūtīt e-vēstuli uz šādu adresi: HR-MANAGEMENT-ONLINE@ec.europa.eu.

Reģistrēšanās termiņš

Reģistrēšanās termiņš ir 2016. gada 13. jūlijs līdz pulksten 12.00 dienā pēc Briseles laika, pēc kura reģistrācija tiešsaistē vairs nebūs iespējama.

Jūs esat atbildīgs par savlaicīgu reģistrēšanos tiešsaistē. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Kad reģistrācijas termiņš būs beidzies, jūs vairs nevarēsiet ievadīt pieteikumā informāciju. Novēlota reģistrācija netiks pieņemta.

Svarīga informācija kandidātiem

Kandidātiem tiek atgādināts, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā.

Personas datu aizsardzība

Komisija nodrošinās, lai kandidātu personas dati tiktu apstrādāti atbilstīgi Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (6).

---

(1)  Kandidātiem dzīves aprakstā (CV) vismaz par šiem pieciem gadiem, kuru laikā viņi ir guvuši pieredzi augsta līmeņa vadības amatā, jānorāda šāda informācija: 1) vadošo amatu nosaukums un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; un 4) hierarhisko līmeņu skaits virs šā amata un zem tā, kā arī attiecīgā amata līmeņa darbinieku skaits.

(2)  http://ec.europa.eu/languages/policy/language-policy/official_languages_en.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LV:PDF

(4)  http://ec.europa.eu/civil_service/docs/official_policy_lv.pdf

(5)  Atlases komisija nodrošinās, ka pretendentiem, kuriem kāda no šīm valodām ir dzimtā valoda, netiks sniegta nepamatota priekšrocība.

(6)  OV L 8, 12.1.2001., 1. lpp.

---